Byddai’n ddefnyddiol pe baech yn rhannu unrhyw syniadau am eich gofal neu gwestiynau sydd gennych cyn y cyfarfod adolygu os gallwch. Trwy wneud hynny, mae modd eu trafod yno - ond gallwch chi bob amser ddod yn ôl atom yn nes ymlaen.

\_\_\_\_\_\_\_\_\_\_\_\_\_\_\_\_\_\_\_\_\_\_

Cysylltwch â ni os oes gennych unrhyw gwestiynau am yr adolygiad neu os hoffech roi unrhyw adborth am eich gofal.

**Eich cyswllt allweddol yw**

|  |
| --- |
| *Insert name and contact details of the key contact* |

Mae llawer o leoedd y gallwch gysylltu â nhw i gael cymorth mewn profedigaeth. Mae rhestr ddefnyddiol ar [**https://babyloss-awareness.org/support/**](https://babyloss-awareness.org/support/) neu gallwch gysylltu â Sands, elusen yn y DU sy'n helpu teuluoedd ar ôl colli baban.

** Llinell gymorth Sands (galwadau am ddim) 0808 164 3332**

**E-bost** [**helpline@sands.org.uk**](mailto:helpline@sands.org.uk)

[**www.sands.org.uk**](http://www.sands.org.uk)

|  |
| --- |
| Manylion eich grŵp Sands lleol:  *Insert contact details of local Sands group* |

**<Insert hospital logo>**

**Adolygiad yr Ysbyty**

**Deall beth ddigwyddodd**

**i mi a’m baban**



**Offeryn Adolygu Marwolaethau Amenedigol**

**Adolygiad yr ysbyty – Deall beth a ddigwyddodd**

Mae'n ddrwg calon gennym am eich colled. Rydym yn gwybod y gall hwn fod yn gyfnod anodd a heriol iawn i chi. Mae’n bwysig ein bod yn ateb unrhyw gwestiynau sydd gennych, yn deall cymaint ag y gallwn am yr hyn a ddigwyddodd ac yn asesu’r gofal a gawsoch drwy gydol eich beichiogrwydd. I wneud hyn, bydd tîm ysbyty yn cynnal adolygiad o'ch gofal meddygol.

**Bydd y tîm adolygu yn:**

* mynd i'r afael ag unrhyw bryderon ac yn ateb unrhyw gwestiynau sydd gennych
* siarad â'r staff a oedd yn ymwneud â'ch gofal ac yn gofalu am eich baban
* edrych ar gofnodion meddygol, profion a chanlyniadau
* edrych ar ganllawiau lleol a chenedlaethol i adolygu eich gofal

**Bod yn gefn i chi yn y broses adolygu**

Mae eich meddyliau ac unrhyw gwestiynau sydd gennych yn rhan bwysig o'r adolygiad o'ch gofal. Does dim rhaid i chi roi unrhyw adborth, ond os penderfynwch yr hoffech wneud hynny, gallwn roi cefnogaeth i chi. Mae croeso i chi ddarparu unrhyw sylwadau. Rydym yn gwerthfawrogi pob adborth – boed cadarnhaol neu negyddol.

Bydd aelodau’r tîm adolygu yn trafod eich sylwadau mewn cyfarfod adolygu ac yn gwneud eu gorau i roi atebion i unrhyw gwestiynau sydd gennych. Efallai y bydd aelod adolygu allanol nad oedd yn ymwneud â'ch gofal hefyd yn bresennol yn y cyfarfod i roi safbwynt annibynnol.

|  |
| --- |
| **I’ch cefnogi gyda’r adolygiad, mae gennych chi gyswllt allweddol:**  *Insert name and contact details of the key contact* |

**Bydd eich cyswllt allweddol yn:**

* gofyn a oes gennych gwestiynau neu adborth ar gyfer y tîm adolygu
* siarad â chi am y broses adolygu a rhoi'r wybodaeth ddiweddaraf i chi
* gofyn sut y byddai orau gennych ddarparu unrhyw sylwadau neu gwestiynau

**Cadw mewn cysylltiad â chi**

Ar gyfer y tîm meddygol mae’r cyfarfod adolygu, ond bydd eich cyswllt allweddol yn cysylltu â chi drwy gydol y broses. Cysylltwch ag ef/â hi os oes gennych unrhyw gwestiynau.

Mae'r rhan fwyaf o adolygiadau'n cymryd tua thri i chwe mis ond gall fod yn anodd rhoi amserlen i chi. Mae hyn oherwydd ein bod yn sicrhau bod yr adolygiad yn cynnwys eich holl wybodaeth gofal meddygol, ac mae angen i’r gweithwyr gofal iechyd a roddodd driniaeth i chi fynychu'r cyfarfod adolygu. Gwyddom y gall hwn fod yn amser hir i aros. Gallwch gwrdd ag ymgynghorydd yn gynt os dymunwch - ond efallai na fydd gennym fwy o wybodaeth am yr hyn a ddigwyddodd nes bod yr adolygiad wedi'i gwblhau.

Byddwn yn cwrdd â chi i siarad am y canfyddiadau ac yn anfon llythyr atoch drwy'r post neu e-bost. Os oes gennych unrhyw gwestiynau am hyn, gofynnwch. Mae croeso i chi ofyn am gael siarad ag ymgynghorydd ynglŷn â’r adroddiad adolygu os dymunwch .